बे हाबायाव कचुगाव दखरानि सिङाव थानाय दुलाराय बरʼ गामिनि साफ्रोम बरʼ नखरनिफ्राय रां सान्दा खांनानै एबसु बि.पि.ए.सि.नि सोमावसारनायखौ गोख्रोंसिन खालामो आरो आलादा हादरनि गोनांथि साननानै बे दखरानि साफ्रोम बरʼसाफोरा सोमावसारनायाव बाहागो लानानै बारसोमदोंमोन ।सं दाननानै मिथिनाय बादिब्ला गुबुन गुबुन जायगाफोराव बरʼ साख्रियावला आफाद जोनोम जानायनि  6  दाननि उनावसो मिरु बरʼ साख्रियावला आफादखौ दानाय जायो -  1989  माइथायनि  28  अक्तबर दानाव ।बायदि बिफानाव साख्रि मावनाय गासैबो थाखोनि उन्दै - गेदेर साफ्रोम बरʼ साख्रियावला मोनहा एबसु - बि.पि.ए.सि.खौ राङारि मदद होननानै सोमावसारनायखौ जोरसार खालामबोदों आरो गावसोरबो सोमावसारनायाव बारसोमदोंमोन ।100  घन्टा राजा लामा होबथानायएबसुनि हांख्रायनायाव  1988  माइथायनि मार्स दाननि  1  अक्तखालि फुंनि  5  बाजिनिफ्राय मार्सनि  5  अक्तनि फुंनि  9  बाजिसिम  100  घन्टा राजा लामा होबथानाय जादोंमोन ।